NKANDA WANTETE WA 


MOSE VO 


KAPU 1 


Nsemono azulu ye ntoto. 


1 Muna mbadukulu Nzambi wase- 
ma zulu ye ntoto. 

Nk. 33:6. 90:2. 104:2. 136:5. 
Kol. 1: 16. Eb. 11:3. 

2 Ntoto wakala wavombila ye wa- 
nkatu, tombe kiakala va luse luansi- 
na, ye Mpeve a Nzambi yavevila va 
ntandu aminlangu. 

3 Nzambi wavova: Bika kia kwa- 
kala ; kia kwakala. 2 Kol. 4: 6. 

4 Nzambi wamona vo kia kwakala 
kwambote; Nzambi wavambisa kia 
ye tombe. 

5 Nzambi wabika nkumbu akia 
mwini, wabika nkumbu atombe fuku. 
Nkokila yakala, ye nsuka wakala, i 
lumbu kiantete. 

6 T Nzambi wavova: Bika luya- 
lungunu luakala va kati diaminlangu, 
ye bika luavambisa minlangu ye 
minlangu. Yel. 10: 12. 51:15. 

7 Nzambi wavanga luyalungunu, 
wavambisa nlangu miakala ku nsi alu- 
yalungunu mu nlangu miakala ku 
ntandu aluyalungunu ; bwakala bobo. 
Yes. 40: 22. 42:5. 44: 24. 

8 Nzambi wabika nkumbu aluya- 
lungunu zulu. Nkokila yakala, ye 
nsuka wakala, i lumbu kianzole. 

9 1 Nzambi wayova : Bika niangu 
miena ku nsi azulu miakutakana va 
vuma kiavanguka ; bika nsi yayuma 
yamonika; bwakala bobo. Nk. 33:7. 

10 Nzambi wabika nkumbu ansi 
yayuma ntoto, wabika nkumbu alu- 
kutukunu luaminlangu mimbu. Nza- 
mbi wamona vo bwambote. 

11 Nzambi wavova : Bika ntoto wa- 
buta bititi, titi bibutanga mingidi, 
nti miandia mibutanga mbutu bonso 
bwenina makanda manti miena mi- 
ngidi mu miau kibeni va ntoto; bwa- 
kala bobo. l 

12 Ntoto wabuta bititi, titi bibuta- 


Yoa. 1:3. 

nga mingidi, bonso bwenina makanda 
mabiau, ye nti mibutanga mbutu 
miena mingidi mu miau kibeni, bonso 
bwenina makanda mamiau. Nzambi 
wamona vo bwambote. 

13 Nkokila yakala, ye nsuka wakala, 
i lumbu kiantatu. 
14 9 Nzambi wavova: Bika kia 
kwakala mu luyalungunu luazulu mu 
vambisa mwini ye fuku, ye bika kwau 
kwakala dimbu biansungi ye bialu- 
mbu ye biamvu; Yel. 31: 35. 
15 bika kwau kwakala kia mu 
luyalungunu luazulu mu kienzudila 
ntoto ; bwakala bobo. l 

16 Nzambi wavanga kia kole kwa- 
kunene; kia kulutidi mu nene mu 
yala mwini, ye kia kulutidi mu ke mu 
yala fuku ; wavanga zimbwetete mpe. 
17 Nzambi watula bio mu luyalu- 
ngunu luazulu mu kienzudila ntoto 

8 ye mu yala mwini ye fuku ye mu 

vambisa kia ye tombe. Nzambi wa- 
mona vo bwambote. 

19 Nkokila yakala, ye nsuka wakala, 
i lumbu kiania. 
20 f Nzambi wavova : Bika nlangu 
miazala kwa lekwa biabingi biena 
moyo ; bika nuni zatilumuka va nta- 
ndu antoto ku nsi aluyalungunu 
luazulu. l 

21 Nzambi wasema mbizi zazinene 
zambu ye biabio biena moyo biki- 
banga ye bifunananga beni mu mi- 
nlangu, bonso bwenina makanda 
mau, ye nuni zazo zena maveve, 
bonso bwenina makanda mau. Nza- 
mbi wamona vo bwambote. 

22 Nzambi wasakumuna bio, wa- 
vova: Lukala lubutu, lufunana ye 
lufuluza nlangu miambu ; bika nuni 
zanieka va ntoto. 1 Mose 8: 17. 
23 Nkokila yakala, ye nsuka wa- 
kala, i lumbu kiantanu. 

24 1 Nzambi wavova: Bika ntoto 
wabuta bulu biena moyo, bonso 
bwenina makanda mau: biatoluka, 


1 mbangudulu: Mkand'a Tuku (kiatukila lekwa tiabio). 

bizanzalanga ye biamfinda, bonso 
bwenina makanda mau; bwakala 
bobo. 

25 Nzambi wavanga bulu biamfinda, 
bonso bwenina makanda mau, biato- 
luka, bonso bwenina makanda mau, 
biabio bizanzalanga va nsi, bonso 
bwenina makanda mau. Nzambi wa- 
mona vo bwambote. 

26 Nzambi wavova : Bika tuavanga 
bantu mu kifwani kieto, mpasi ba- 
fwanana ye beto, bika bayala mbizi 
zambu, nuni zazulu, bulu biatoluka, 
ntotowamvimba ye biabio bianzanzala 
bizanzalanga va ntoto. 

Nk. 8: 5. Eb. 2:7. 

27 Nzambi wasema muntu mu ki- 
fwani kiandi, mu kifwani kia Nzambi 
kansema. Yandi wabasema bakala 
ye nkento. 

Iı Mose 9: 6. Ef. 4:24. Kolo. 3: 10. 

28 Nzambi wabasakumuna; Nza- 
mbi wavova kwa bau: Lubutana, 
lufunana, lufuluza ntoto ye luyala 
wo, luyala mbizi zambu, nuni zazulu 
ye bulu biabio bikibanga va ntoto. 

29 Nzambi wavova: Tala, mono 
iluveni titi biabio biena mingidi 
biena va ntoto wamvimba ye nti mia- 
mio mibutanga mbutu miena mingidi ; 
biobio i madia meno. 1 Mose 9: 3. 

30 Kwa bulu biabio va ntoto, kwa 
nuni zazo zazulu ye biabio bikibanga 
va ntoto biena mwela wamoyo, kwa 
biau mpeni titi biabio biankunzu mu 
dia. Bwakala bobo. Yes. 11:6. 

31 Nzambi watala biabio bikavanga, 
ye tala, biakala biambote beni. 
Nkokila yakala, ye nsuka wakala, i 
Jumbu kiansambanu. 


KAPU 2 


1. Lumbu kiansambodia. 8. Lumbu lua Edeni. 
18. Mpangulu ankento. 


1 I bobo bwamana vangulwa zulu 
ye ntoto ye nkangu au wawo. 

2 Mu lumbu kiansambodia Nzambi 
wamanisa mavanga mandi makava- 
nga; yandi wavunda kiansambodia 
mu mavanga mandi mamo maka- 
vanga. 

2 Mose 20: 11. 31:17. 5 Mose 5:14. 
Eb. 4:4. EE BaZi 

3 Nzambi wasakumuna lumbu kia- 
nsambodia, wabieka kio, bu kavundi- 
la kio mu mavanga mandi mamo ma- 
kasema ye vanga. 
~ 4 9 Nsamu wowo i wambadukulu 

amazulu ye ntoto, bu biasemwa mu | 

lumbu kiavanga Yave Nzambi ntoto 
ye mazulu. i 

5 Buna va ntoto ka vakikadila nti 
nkutu ko, ye titi ka biakimenina mu 
nsi ko, kadi Yave Nzambi kakino- 
kisina mvula va ntoto ko, ye ka 
vakala muntu mu sadila ntoto ko. 

6 Kansi mu ntoto mwatuka mbungi 
watombuka ye wanoka va ntoto 
wamvimba. 

7 Yave Nzambi wavanga muntu mu 
mfumfuta zantoto, wavela mwela 
wamoyo mu mbombo andi, ye muntu 
wayika mwela wamoyo. 

I Kol. 15: 45, 47. 

8 Yave Nzambi wakuna lumbu! mu 
Edeni mu ntini yaeste, ye muna ka- 
tula muntu ukavanga. 

9 Yave Nzambi wamenisa nti mia- 
mpila zazo mu ntoto, miantoko mu 
tala ye miambote mu dia, ye nti 
wamoyo mu kati dialumbu ye nti 
waluzailu luabiambote ye biambi. 

10 Mu Edeni mwavaikila nzadi ya- 
vana nlangu mu lumbu, tuka muna 
yau yakabana mu nzadi ziia. 

11 Yantete yena nkumbu Pisoni; 
yoyo yizunganga nsi yamvimba ya 
Havila yena wola. 

12 Wola wansi yina wena wambo- 
te, muna mwena bedeliumi ye tadi 
diaonisi. 

13 Nzadi yanzole yena nkumbu 
Ngihoni; yoyo yizunganga nsi ya- 
mvimba ya Kusi. 

14 Nzadı yantatu yena nkumbu 
Hidekeli ; yoyo yikwendanga ku este 
dia Asilia. Nzadi yania i Eufalata. 

15 Yave Nzambi wabonga bakala, 
wantula mu lumbu lua Edeni, mpasi 
kasadila lo ye keba lo. 

16 Yave Nzambi wakamba bakala, 
wavova: Ngeye lenda dia mbutu 


| miawonso wonso nti mu lumbu, 


17 kansı mbutu mianti waluzailu 
luabiambote ye biambi, kudiani mio 
ko, kadi lumbu kiuna mio dia, fwa 
si wafwa. 

18 $ Yave Nzambi wavova: Ka 
bufweni kwa bakala mu kala kinsona 
ko, ngina kumvangila nsadisi ufwa- 
nane ye yandi. Mpovi 4:9. 

19 Mu ntoto Yave Nzambi wavangi- 


Ila bulu biabio biansi ye nuni zazo 


zazulu, ye yandi wanata bio kwa 
bakala mu tala bonso bukana bio 
vana nkumbu. Yonso nkumbu ya- 
vana bakala kwa bulu bulu kiena 
moyo, yoyo i nkumbu abulu. 

i 1 bonde, voka. 

20 Bakala diavana zinkumbu kwa 
bulu biabio biatoluka ye kwa nuni 
zazo zazulu ye bulu biabio biansi. 
Kansi kwa Adami ka kwamonika 
nsadisi ufwanane kwa yandi ko. 

21 Yave Nzambi wabwisa bakala 
tulu tuangolo ye, bu kaleka, wabonga 
visi kialubanzi ye wavingisa nsuni 
yakala visi. 

22 Yave Nzambi wavanga nkento 
mu visi kialubanzi kikabonga mu ba- 
kala, wannata kwa bakala. 

1 Kol. 11:8. 1 Tim. 2: 13. 

23 Bakala diavova : Keti yandi i visi 
kiavisi biami ye nsuni ansuni ami. 
Yandi una bikwa nkento, kadi wa- 
bongolo mu bakala. 

24 I bila bakala si kasisa s'andi ye 
ngudi andi ye tatamana ye nkazi 
andi, ye bau bana kala nsuni umosi. 

Mat. 19:5. Mal. r0o:7. Ef.5:31. 

25 Kansi bakala ye nkazi andi 
bakondwa nlele bau bole, ye ka 
bamona nsoni ko. 


KAPU 3 


1. Adami ye Eva bavola masumu. 8. Basembwa 
kwa Nzambi. 


1 Kansi nioka yalutila bunkita mu 
bulu biabio biansi biavanga Yave 
Nzambı, ye yau yavova kwa nkento : 
Kamba, Nzambi wavovele vo: Beno 
ka luna dia mbutu mianti miamio mu 
= lumbu ko? Yoa. 8: 44. 

2 Nkento wavutula kwa nioka : Beto 
tudianga mbutu mianti miena mu 
lumbu, 

3 kansi mu mbutu mianti wena muna 
kati dialumbu Nzambi wavovele: 
Beno ka luna mio dia nkutu ko ye 
ka luna mio simba ko, ka luidi fwa. 

4 Buna nioka yavova kwa nkento: 
Ka luna fwa nkutu ko; 

5 kansi Nzambi zeyi vo kionso 
lumbu kiluna mio dia meso meno 
mana zibuka, ye luna kala bonso 
Nzambi mu zaya mambote ye mambi. 

6 Nkento wamona vo nti wakala 
wambote mu dia, wantoko mu tala 
ye wazolakana mu vana nduka; 
yandi wabonga wo mbutu, wadia wo, 
wavana mpe kwa bakala diandi 
diakala yandi, ye yandi wadia wo. 

2 Kol. 11:3. 1 Tim. 2:14. 

7 Buna meso mabau bole mazibuka 
ye bamona vo ka bakala ye nlele ko; 
batunga makaya makuyu mabaki- 
vangila nlele mialuketo. 

8 Bau bawa nding'a Yave Nzambi 


wazieta mu lumbu mu ntangu anko- 
kila. Bakala ye nkazi andi baswama 
zizi kia Nzambi va kati ye nti mia- 
lumbu. 

9 f Kansi Yave Nzambi wabokila 
bakala, wavova kwa yandi: Kwe 
wena? 

10 Yandi watambudila : Mono agwi- 
lu nding'aku mu lumbu ye ntinini, bu 
nkondolo nlele, i diau nswemi. 

11 Buna yandi wavova: Nani uku- 
zaikisi vo kwena nlele ko? Didi 
kwaku mbutu anti uyakukembi, vo 
kuna wọ dia ko? 

12 Bakala diavutula : Nkento uwa- 
mpeni mu kala yami umpeni mbutu 
anti, ye ndidi wo. 

13 Buna Yave Nzambi wavova kwa 
nkento: Nki adiambu diodio diu- 
vengi? Nkento wavutula : Nioka yi- 
mpunini, ye ndidi wo. 

14 Buna Yave Nzambi wavova kwa 
nioka: Bu usidi bobo, singwa una 
singwa mu bulu biabio, bulu biatolu- 
ka ye biamfinda ; ngeye una diatila 
mu vumu kiaku ye una dia mfu- 
mfuta zantoto lumbu biabio biazingu 
kiaku. 

15 Mono ngina tula kitantu va kati 
ye ngeye ye nkento, va kati ye 
nkun’aku ye nkun’andi. Yandi una 
kosikisa ntu aku, ye ngeye una 
kunta mu kinkoso kiatambi kiandi. 

Loma 16:20. Eb.2:14. 1 Yoa. 3:8, 

16 Yandi wavova kwa nkento: Mo- 
no ngina kumwesa miangala miango- 
lo, bu wena ye vumu; una buta bana 
baku mu nsongo. Kansi luzolo luaku 
luna kala kwa bakala diaku, ye 
yandi una kuyala. Ef 5:22. 

17 Yandi wavova kwa Adami: Bu 
udimbidi mambu mankazi aku ye 
didi mbutu anti uyakukanikini : Kuna 
wo dia nkutu ko, i kuma ntoto una 
singwa mu diambu diaku. Ngeye 
una wo yundukila mu mpasi lumbu 
biabio biazingu kiaku. Loma 8: 20. 

18 Wau una kubutila mpanga ye nso- 
lokoto, ye ngeye una dia titi biansi. 

19 Una dia madia maku mu kiufuta 
kiazizi kiaku nate ye una vutuka mu 
ntoto uwabongwa. Kadi ngeye u fu- 
ndu-fundu, una vutuka kala fundu- 
fundu. 

- Nk. 90:3. 104:29. Mpovi3: 20. 12:7. 

Loma 5: 12. 

20 Bakala diabika nkumbu ankazi 
andi Eva, bu kena mbuti ababo 
bena moyo. 

1 mb. mvani amoyo. 

21 Yave Nzambi wavangila Adami 
ye nkazi andi mvwatu miankanda 
miabulu, wabavwika. 

22 1 Yave Nzambi wavova: Tala, 
muntu weka bonso umosi mu beto 

e zeyi mambote ye mambi. Bwabu 
Bika tuankakidila, mpasi kalambula 
koko kwandi ko ye bonga mu nti 
wamoyo mpe ye dia ye zinga mu 
ntangu yi ka yimani. 

23 I kuma Yave Nzambi wamvaikisa 
mu lumbu lua Edeni, mpasi kasadila 
ntoto ukabongwa. 

24 Yandi wavaikisa muntu, watula 
ku este dialumbu lua Edeni bakeluba 
ye sabala kieti lema, kisiukanga 
mwamonsono mu kenga nzilľanti wa- 
moyo. Yel. 46: ro. Yeh. 1: 4. 10:1. 

